**ΦΥΛΛΟ ΕΡΓΑΣΙΑΣ ΓΛΩΣΣΑΣ ΕΝ.9\_1 ΟΝΟΜΑ: ………………………………..**

**Ανεξάρτητες και εξαρτημένες προτάσεις - Σύνδεση προτάσεων**

• **Ανεξάρτητες** (ή **κύριες)** λέγονται οι προτάσεις που εκφράζουν ένα ο­λοκληρωμένο νόημα και μπορούν να σταθούν μόνες τους στο λόγο, χω­ρίς να εξαρτώνται από άλλες π.χ.:

*Ο Κώστας δεν ήρθε μαζί μας. Θα πάμε εκδρομή το Σαββατοκύριακο.*

**Οι κύριες προτάσεις** συνδέονται μεταξύ τους με **συμπλεκτικούς, αντιθετικούς, διαχωριστικούς** κτλ. συνδέσμους. Η σύνδεση αυτή λέγεται **παρατακτική.**

• **Εξαρτημένες** (ή **δευτερεύουσες)** λέγο­νται οι προτάσεις που δεν εκφράζουν ένα ολοκληρωμένο νόημα και γι' αυτό δεν μπορούν να σ*ταθούν* μόνες τους στο λό­γο. Οι προτάσεις αυτές χρησιμεύουν για να συμπληρώνουν ή να προσδιορίζουν μια άλλη πρόταση ή έναν όρο

της π.χ. *Ο Κώστας δεν ήρθε μαζί μας,* ***επειδή ήταν άρρωστος.***

*Θα πάμε εκδρομή το Σαββατοκύριακο,* ***αν ο καιρός είναι καλός.***

*Αυτός* ***είναι ο*** *αδερφός της,* ***που σπουδάζει στο Λονδίνο.***

**Η δευτερεύουσα πρόταση** με την πρόταση που προσδιορίζει συνδέεται μ' *έναν* από τους

**υποτακτικούς συνδέσμους** (αιτιολογικούς, τελικούς, χρονικούς κτλ/ ή με **αναφορική αντωνυμία.** Η σύνδεση αυτή λέγεται **υποτακτική.**

Οι δευτερεύουσες προτάσεις είναι διαφόρων ειδών:

* **Ειδικές:** εισάγονται με τους συνδέσμους **ότι, πως, που.** Π.χ. *Είπε ότι θα μου τηλεφωνήσει.*
* **Αιτιολογικές:** εισάγονται με τους συνδέσμους **γιατί, επειδή, αφού.** Π.χ. *Έφυγε βιαστικά γιατί είχε αργήσει στο σχολείο.*
* **Χρονικές:** εισάγονται με τους συνδέσμους **όταν, ενώ, αφού, καθώς, μόλις, ώσπου.** Π.χ. *Αφού πέρασε ένας χρόνος, αποφάσισε να γυρίσει στην πατρίδα του.*
* **Τελικές:** εισάγονται με τους συνδέσμους **να, για να.** Π.χ. *Ήρθε για να διαβάσουμε.*
* **Συμπερασματικές:** εισάγονται με τους συνδέσμους **ώστε, ώστε να, που.** Π.χ. *Άργησε τόσο, έχασε τελικά το πάρτι.*
* **Βουλητικές:** εισάγονται με το **να.** Π.χ. *Θα ήθελα να σε ευχαριστήσω.*
* **Ενδοιαστικές:** εισάγονται με το **μήπως, μη.** Π.χ. *Φοβάμαι μήπως αποτύχω στις εξετάσεις.*
* **Πλάγιες ερωτηματικές:** εισάγονται με ερωτηματικές αντωνυμίες και ερωτηματικά επιρρήματα, **ποιος, πόσος, πώς, πού** κ.λπ. Π.χ. *Με ρώτησε που πηγαίνω.*
* **Αναφορικές:** εισάγονται με αναφορικές αντωνυμίες και αναφορικά επιρρήματα, **που, όποιος, οποίος, όσος, όπου, όπως, όσο.** Π.χ. *Γνώρισα τον Νίκο, ο οποίος ήταν καθηγητής πανεπιστημίου .*
* **Υποθετικές:** εισάγονται με τους συνδέσμους **αν, εάν.** Π.χ. *Αν έρθεις έγκαιρα, θα πάμε μαζί στη γιορτή.*
* **Εναντιωματικές:** εισάγονται με τους συνδέσμους **αν και, μολονότι, παρόλο.** Π.χ. *Αν και τα θέματα ήταν δύσκολα, έγραφα καλά.*

1. **Να ενώσετε τις πιο κάτω προτάσεις με τη βοήθεια των λέξεων της παρένθεσης και να βάλετε το κόμμα στην κατάλληλη θέση.**

Εκείνη τον μάλωσε. Αυτός δεν έκανε τίποτα. (αν και)

Έμαθε τα νέα και έβαλε αμέσως τα κλάματα. (όταν)

Τον είδε και έτρεξε αμέσως κοντά του. (μόλις)

Χθες δεν πήγα βόλτα με το ποδήλατό μου. Είχα να διαβάσω πολλά μαθήματα. (γιατί)

Φτάσαμε στην παραλία. Κατεβήκαμε γρήγορα από το λεωφορείο. (όταν)

1. **Να κυκλώσετε τις ανεξάρτητες και να υπογραμμίσετε τις εξαρτημένες προτάσεις. Να γράψετε το είδος των εξαρτημένων.**

Όταν φτάσω, / θα σου τηλεφωνήσω. ………………………………………………….

Πήγα στην τράπεζα / για να πάρω χρήματα. …………………………………………………

Αν και του το είπα, / δεν με άκουσε. ………………………………………………..

Δεν την μάλωσα, / διότι δεν το έκανε επίτηδες. ……………………………………………….

Για να φύγει η σκόνη, / τινάζουμε τα ρούχα. ………………….…………………………….

Όποιος πεινάει, / καρβέλια ονειρεύεται. ……………………………………………….

1. **Να ενώσετε τις παρακάτω προτάσεις κάνοντας την μία από τις δύο εξαρτημένη χρησιμοποιώντας τους κατάλληλους συνδέσμους:** γιανα**,** αν**,** όταν**,** αφού**,** ώστε **και να γράψετε το είδος της.**

Θα σου αγοράσω δώρο. Είσαι επιμελής. ( …………………………………)

.........................................................................................................................................................

Ντυνόμαστε ελαφρά. Κάνει ζέστη. ( …………………………………)

.........................................................................................................................................................

Έβρεχε τόσο πολύ! Πλημμύρισαν πολλά υπόγεια. ( …………………………………)

.........................................................................................................................................................

Δεν θέλεις να έρθεις. Μην έρχεσαι. ( …………………………………)

.........................................................................................................................................................

Έφερε στο σπίτι τον φίλο του. Θα έπαιζαν. ( …………………………………)

.........................................................................................................................................................